Държавен вестник, бр. 30, 2014 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  30
2. При необходимост в район, където 
дейността на цивилните санитарни служби 
е нарушена вследствие на бойни действия, 
на цивилния санитарен персонал се оказва 
всякаква възможна помощ.
3. Държавата-окупатор оказва на цивилния 
санитарен персонал в окупирани територии 
всякаква помощ, за да му осигури възможност 
да изпълнява по възможно най-добрия начин 
своите хуманитарни функции. Държавата-
окупатор не може да изисква при изпълне­
нието на тези функции този персонал да дава 
предимство на лечението на което и да било 
лице освен по медицински причини. Той не 
може да бъде принуждаван да изпълнява 
задачи, които са несъвместими с неговата 
хуманитарна мисия.
4. Цивилният санитарен персонал има дос­
тъп до всяко място, където неговите услуги са 
крайно необходими, при спазване на мерките 
за контрол и безопасност, които съответната 
участваща в конфликта страна би преценила 
за необходими.
5. Цивилният богослужебен персонал се 
зачита и закриля. Разпоредбите на Конвен­
циите и на този Протокол относно закрилата 
и идентификацията на санитарния персонал 
се прилагат равностойно и по отношение на 
тези лица.
Член 16 – Обща закрила на санитарните 
функции
1. При никакви обстоятелства никое лице 
не може да бъде наказано за упражняване на 
санитарни функции, съвместими с медицин­
ската етика, независимо от лицето, което се 
е ползвало от тях.
2. Лицата, които упражняват санитарни 
функции, не могат да бъдат заставяни да из­
вършват действия или да изпълняват задачи, 
които са в разрез с нормите на медицинската 
етика или с други медицински норми, пред­
видени в интерес на ранените и болните, или 
чрез разпоредбите на Конвенциите или на този 
Протокол, или да се въздържат от извърш­
ването на действия или от изпълнението на 
задачи, изисквани по силата на тези норми 
и разпоредби.
3. Никое лице, което упражнява санитарни 
функции, не може да бъде заставяно да пре­
доставя на когото и да било от неприятелската 
страна или от собствената му страна, освен 
в случаите, предвидени в законодателството 
на последната, каквато и да е информация 
относно ранените и болните, за които то се 
грижи или се е грижило, ако тази информация, 
по негово мнение, би причинила вреда на за­
сегнатите пациенти или на техните семейства. 
Правилата за задължително уведомяване при 
случаи на заразни болести обаче се спазват.
Член 17 – Роля на цивилното население и 
на дружествата за оказване на помощ
1. Цивилното население зачита ранените, 
болните и претърпелите корабокрушение 
лица, дори ако те принадлежат към неприя­
телската страна, и не извършва спрямо тях 
никакъв акт на насилие. Цивилното насе­
ление и дружествата за оказване на помощ, 
като националните дружества на Червения 
кръст (Червения полумесец, Червения лъв и 
слънце), получават разрешение, включително 
по собствена инициатива, да прибират и да 
се грижат за ранените, болните и претърпе­
лите корабокрушение лица дори в областите, 
където е извършено нашествие или които са 
окупирани. Никой не може да бъде преслед­
ван, даван на съд, осъждан или наказван за 
такива хуманитарни действия.
2. Участващите в конфликта страни могат 
да отправят призиви към цивилното население 
и към дружествата за оказване на помощ, 
посочени в параграф 1, да прибират и да се 
грижат за ранените, болните и претърпелите 
корабокрушение лица и да издирват мъртвите, 
като съобщават за местонахождението им; те 
предоставят на отзовалите се на тези призиви 
лица необходимите улеснения и закрила. В 
случай че неприятелската страна поеме или 
си възвърне контрола над областта, тази стра­
на също така предоставя същата закрила и 
улеснения, докато те са необходими.
Член 18 – Идентификация
1. Всяка участваща в конфликта страна 
полага усилия да осигури възможност за раз­
познаваемост на санитарния и богослужебния 
персонал и на санитарните формирования и 
транспортни средства.
2. Всяка участваща в конфликта страна 
също така полага усилия да приеме и прила­
га методи и процедури, които ще направят 
възможно разпознаването на санитарните 
формирования и транспортни средства, които 
използват отличителната емблема и отличи­
телните сигнали.
3. На окупирана територия и в районите, 
където се водят или е възможно да започнат 
бойни действия, цивилният санитарен пер­
сонал и цивилният богослужебен персонал 
следва да са разпознаваеми по отличителната 
емблема и по картата за самоличност, която 
удостоверява техния статут.
4. Със съгласието на компетентните власти 
санитарните формирования и транспортни 
средства са обозначени с отличителната 
емблема. Корабите и малките плавателни 
съдове, посочени в член 22 от този Протокол, 
са маркирани в съответствие с разпоредбите 
на Втората конвенция.